Diari Oficial de la Generalitat Valenciana


Sumari del DOGV 4714, del 17-03-2004 (2004/2629)

ORDRE de 2 de març de 2004, de la Conselleria de Territori i Habitatge, per la qual es fa pública la línia de subvenció i l'import global màxim que finança per a l'any 2004 les activitats de voluntariat ambiental, en prevenció d'incendis forestals, convocada per Ordre de 26 de setembre de 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2629


Data del document
:   02-03-2004

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * voluntariat social
    * ajuda pública
    * vigilància del medi ambient
    * suport econòmic

ORDRE de 2 de març de 2004, de la Conselleria de Territori i Habitatge, per la qual es fa pública la línia de subvenció i l'import global màxim que finança per a l'any 2004 les activitats de voluntariat ambiental, en prevenció d'incendis forestals, convocada per Ordre de 26 de setembre de 2002. [2004/Q2629]
  
L'Ordre de 26 de setembre de 2002, de la Conselleria de Medi Ambient, va establir un règim de subvencions destinades a la realització d'activitats de voluntariat ambiental en prevenció d'incendis forestals.
  
L'article 1 de l'esmentada ordre determina que la dotació anual per a establir un règim d'ajudes dependrà de l'assignació que, per a aquest règim d'ajudes, establisquen les corresponents lleis de pressupostos.
  
Vist que l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, en l'exercici de les funcions que tinc atribuïdes,
  
ORDENE
  
Article 1
  
Les activitats de voluntariat ambiental, regulades per l'Ordre de 26 de setembre de 2002, de la Conselleria de Medi Ambient, s'han de finançar a càrrec del capítol IV, secció 14, servei 02, programa 442.40, línia T1337000, dels pressupostos de la Generalitat Valenciana, amb un import global màxim de 634.996,54 euros, per a l'any 2004.
  
Article 2
  
La forma de pagament per a la convocatòria de l'any 2004, d'acord amb l'article 32.2 de la Llei de Pressupostos d'enguany, s'adapta a les següents modalitats:
  
a) El pagament de les ajudes s'ha d'efectuar després de l'aprovació dels justificants presentats pel beneficiari amb la periodicitat que considere oportuna i sempre en un percentatge no inferior al 25% del total de la subvenció.
  
b) Els beneficiaris poden sol·licitar una bestreta en un percentatge mai no superior al 80% del total de la subvenció, i el pagament de les ajudes en aquest cas s'ha d'efectuar segons el règim següent:
  
- Fins a un 40% de l'import de la subvenció s'ha de lliurar una vegada concedida i aprovada l'ajuda.
  
- La resta, fins al 80% esmentat, s'ha de pagar després de la comprovació de la correcta aplicació de la suma lliurada a l'actuació objecte de subvenció, segons la revisió realitzada pels serveis tècnics de la Conselleria de Territori i Habitatge, que expediran un certificat en aquest sentit.
  
c) La resta es pagarà quan el beneficiari justifique el compliment d'allò convingut, la presentació de la memòria final d'activitat i el pagament de la totalitat de despeses originades per les activitats subvencionades, com també la devolució de qualsevol material que haja sigut cedit per la Generalitat Valenciana per a la realització de l'activitat.
  
DISPOSICIÓ FINAL
  
Aquesta ordre entrarà en vigor l'endemà d'haver sigut publicada en el Diari Oficial de la Generalitat Valenciana.
  
València, 2 de març de 2004
  
El conseller de Territori i Habitatge,